open-index/open-wikipedia-markdown huggingface dataset:
Ignác Ruzitska

**Ignác Ruzitska** [ruziĉka], laŭ hungarlingve kutima nomordo **Ruzitska Ignác** estis hungara komponisto, dirigento.

Ignác Ruzitska http://www.helyismeret.hu/index.php?title=Ruzitska_Ign%C3%A1c naskiĝis la  en Bazin (Hungara reĝlando, nuntempa Pezinok en Slovakio), li mortis la  en Veszprém (urbo) (Hungara reĝlando).

## Biografio 
Ignác Ruzitska frue estis preĝeja korusano en la proksima Pozsony. En la malfruaj 1790-aj jaroj li havis en agrarian postenon en Hédervár. En 1800 li estis nomumita preĝeja violonisto en Veszprém, iom poste dirigento de Baziliko de Veszprém ĝis sia morto. Li gvidis ankaŭ profanan muzikan vivin de la urbo. Li estis kursestro pri la violonlernado, lia plej fama lernanto estis Dávid Ridley-Kohne. Li establis la unuan urban blovorkestron.

## Liaj kontribuoj 
* *Magyar nóták Veszprém Vármegyéből* (1823 – 1824, kun propraj komponaĵoj, denove en 1994)
* *Magyar nóták, verbunkosok* (1823–1832, 15 volumoj, kolektitaj komponaĵoj de János Bihari, János Lavotta, Antal Csermák, Márk Rózsavölgyi)

## Memorigiloj 
* memortabulo en urbo Veszprém (2017) https://www.lokal.hu/2017-10-tablat-kapott-ruzitska-ignac/
* memortabulo en Balatonfüred

## Fontoj 
* hungarlingva biografio kun bildo
* hungarlingva biografio kun bildo 
* hungarlingva biografio 

Kategorio:Hungaraj komponistoj
Kategorio:Hungaraj dirigentoj
Kategorio:Hungaraj violonistoj
Miklós Radnai

**Miklós Radnai** [miklOŝ], laŭ hungarlingve kutima nomordo **Radnai Miklós** estis hungara komponisto, teatrestro.
eta|Miklós Radnai en la laborĉambro
Miklós Radnai http://www.imdb.com/name/nm4168333/ naskiĝis la  en Budapeŝto, li mortis la  en Budapeŝto.

## Biografio 
Miklós Radnai frekventis gimnazion en sia naskiĝurbo, poste li akiris diplomon en Reĝa Muzikakademio de Budapeŝto. Liaj plej gravaj instruistoj estis János Koessler kaj Viktor Herzfeld. Helpe de stipendio li plulernis en Munkeno de Felix Mottl, poste li studvojaĝis al Berlino kaj Parizo. Hejmenveninta en 1912 li ekinstruis en muzika mezlernejo en Budapeŝto, ekde 1919 en la Muzikakademio. En 1925 li estis nomumita teatrestro de la Reĝa Operejo de Budapeŝto. Li kreis gloran epokon de la Operejo.

Li havis edzinon.

## El liaj komponaĵoj 
* *Suite symphonique* (1912)
* *Az infánsnő születésnapja* (prezentita en 1918 en la Reĝa Operejo)
* *Orbán vitéz* (1919)
* *Magyarok szimfóniája* (1921)
* *Az egyszeri szerelmesek* (1926)
* *Rapszódia* (1932)

## Liaj libroj 
* *A moduláció elméleti és gyakorlati kézikönyve* (1918)
* *Összhangzattan* (1924)

## Fontoj 
* hungarlingva biografio kun foto
* hungarlingva biografio kun fotoj
* hungarlingva biografio
* hungarlingva biografio

Kategorio:Hungaraj komponistoj
Kategorio:Hungaraj teatrestroj
Kategorio:Budapeŝtanoj
Naoso

eta|350px|Ekzemplo de naoso (en la centro) de la templo de Apolono de Figalio.
**Naoso**​ (en antikva greka, ναός, "templo" aŭ "diloĝejo" kaj en egipta *per ur* "granda loĝejo") estas la plej grava ĉambro de la temploj de la Antikva Egipto kaj de la Antikva Grekio, same kiel tiu de la preĝejoj de la prakristanismo, Bizanca Imperio kaj ortodoksismo.

Laŭ Francisko Azorín **naoso** estas *Centra navo de la grekaj k. romanaj temploj.* Li indikas etimologion el la greka *naos* (navo), el *naiein* (loĝi) kaj de tie la latina *naos*. Kaj li aldonas la terminon *pronaoso*, kiel *antaŭnaoso*.

## Vidu ankaŭ 
* Opistodomo
* Pronaoso

## Notoj 
Kategorio:Temploj
Kategorio:Arkitekturo de Antikva Grekio
Kategorio:Bizanca arkitekturo
31179 Gongju

'*31179 *Gongju''''' estas tre malgranda treege hela asteroido de la asteroida zono malkovrita la  de la japana amatora astronomo Naoto Sato elde la observatorio de Ĉiĉibu (gubernio Sajtama, Japanio).

## Nomo 
Ĝi ŝuldas sian nomon al la urbo Gongju en provinco Sud-Ĉungĉongo de Sud-Koreio, kun ĉirkaŭ 120&nbsp;000 loĝantoj. Estis la ĉefurbo de la dinastio Baekje en la 5-a jarcento kaj la sidejo de la provinca registaro de Sud-Ĉungĉongo ĝis 1932.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Naoto Sato
Kategorio:Astronomiaj objektoj malkovritaj en 1997
Nielo

[eta|dekstra|350px|[Diptiko kun Kristnasko kaj Adorado, arĝento kaj nielo (en la ĉielo), ene de or-bronza kadro, Parizo, ĉ. 1500, The Cloisters, Novjorkio.]]
**Nielo** estas nigra miksaĵo, plej ofte el sulfuro, kupro, arĝento, kaj plumbo.

Laŭ Francisko Azorín **nielo** estas *Smalto nigreblua, farita per arĝento k. plumbo fanditaj, en metalaĵo ĉizita.* Li indikas etimologion el la latina *nigellus*, el *niger* (nigro). Kaj li aldonas la terminojn *nieli*, por ornami per nielo; nielisto, nielarto, nielado.

## Notoj 
## Bibliografio 
* Dittell, C. (2012), Overview of Siam Sterling Nielloware, Tampa, FL (or Survey of Siam Sterling Nielloware, (E-Book), Bookbaby Publishers)
* Giumlia-Mair, A. 2012. "The Enkomi Cup: Niello versus Kuwano", in V. Kassianidou & G. Papasavvas (eds.) Eastern Mediterranean Metallurgy and Metalwork in the Second Millennium BC. A Conference in Honour of James D. Muhly, Nicosia, 10th-11th October 2009, 107-116. Oxford & Oakville: Oxbow Books.
* Northover P. kaj La Niece S., "New Thoughts on Niello", in From Mine to Microscope: Advances in the Study of Ancient Technology, eds. Ian Freestone, Thilo Rehren, Shortland, Andrew J., 2009, Oxbow Books, ISBN 1782972773, 9781782972778, google books
* Oddy, W., Bimson, M., & La Niece, S. (1983). "The Composition of Niello Decoration on Gold, Silver and Bronze in the Antique and Mediaeval Periods". Studies in Conservation, 28(1), 29-35. doi:10.2307/1506104, JSTOR

Kategorio:Juvelarto
Kategorio:Alojoj
Kategorio:Metaloprilaborado
Kategorio:Arĝento
Konferenco de NRO-oj

**La Konferenco de NRO-oj** (, laŭvorte signifante: Konferenco de Ne-Registaraj Organizoj en Konsulta Rilato kun la Unuiĝintaj Nacioj, mallongigite **CoNGO**) estas sendependa, internacia, neprofitema, membreca asocio de ne-registaraj organizoj (NRO-oj). Ĝi ebligas la partoprenadon de NRO-oj en debatoj de la Unuiĝintaj Nacioj kaj la faradon de decidoj.

La du klasoj da membreco estas *Plena*, por tiuj NRO-oj kun konsultiĝa statuso kun la Ekonomia kaj Socia Konsilio de Unuiĝintaj Nacioj, kaj *Asocia* por tiuj NRO-oj en asocio kun programo aŭ agentejo de la UN, kun pli ol 500 anoj. 

Fondita en 1948, CoNGO havas komisionojn bazitaj en Ĝenevo, Novjorko kaj Vieno. Ĝiaj celoj: "certigi ke NRO-oj ĉeestu kiam registaroj diskutas temojn de tutmonda koncerno ĉe la Unuiĝintaj Nacioj kaj faciligi NRO-diskutojn en tiaj temoj."

## Komitato de Neregistaraj Organizaĵoj pri Lingvoj 
Komitato de Neregistaraj Organizaĵoj pri Lingvoj estas tema komitato de CoGO, fondita en majo 2022 dum la konferenco de NRO-oj. Inkluzive de UEA, pli ol 20 NRO-j tiam aliĝis al la komitato, kiu celas doni pli grandan atenton al lingvaj aferoj ĉe UN, al lingva egaleco kaj forigo de lingva diskriminacio. Kiel prezidanto kaj vicprezidanto de la komitato tiam estis elektitaj reprezentantoj de UEA, Francis Hult kaj Humphrey Tonkin.

## Financado
La CONGO-informilo de 2005 registras financadon ĉefe de Svisa Agentejo de Disvolviĝo kaj Kunlaboro, la Kanada Registaro, la Internacia Telekomunika Unio, kaj la membrecaj kotizoj. Entute preskaŭ US$ 490,000. 

## Vidu ankaŭ 
Lingva diskriminacio

## Eksteraj ligiloj
* Listo de Plenaj CONGO-anoj

## Referencoj 
Kategorio:Internaciaj neregistaraj organizaĵoj
neregistaraj
Kategorio:Ekonomia kaj Socia Konsilio de Unuiĝintaj Nacioj
Kategorio:Neregistaraj organizaĵoj de Unuiĝintaj Nacioj
Hugo Santiago Muchnik

**Hugo Santiago Muchnik** (Bonaero, 12-a de decembro 1939 -- Parizo, 27-a de februaro 2018) estis argentina kinreĝisoro. Li faris kinarton de avangardo, eksperimenteman rilate al la muntado konsiderita klasika kaj karakterizitan pro sia profundeco kaj ribelemo. Ĝi estas konsiderata reĝisoro *de kulto*, axutoro de influa kaj nepopulara filmaro.

Li studis filozofion kaj literaturon en la Universitato de Bonaero, kie li interkonatiĝis kun Jorge Luis Borges. En 1959, li ricevis stipendion kaj veturis al Parizo, kie dum sep jaroj li estis helpanto kaj disĉiplo de Robert Bresson. Li revenis fine de la 1960-aj jaroj al Bonaero kaj filmis *Invasión*, kun scenaro originala de Borges kaj Adolfo Bioy Casares.

Denove en Francio, li denove kunlaboris kun Borges kaj Bioy en *Les autres*, en hispana lingvo *Los Otros* (1974): nome la historio de viro kiu perdas sian filon kaj suferas serion de metamorfozoj kiam klopodas esploradi la kaŭzojn de tiu morto. La filmo okazigis skandalon dum sia projekcio en Cannes. En *Écoute voir...*, en kastilia lingvo *El juego del poder* (1979) Catherine Deneuve ludas rolon de speco de Philip Marlowe en ina versio kiu rezultas interplektita en aranereto de sektoj kaj modernaj teknologioj. La lasta filmo estis *Las veredas de Saturno*, en franca *Les Trottoirs de Saturne* (1985, kun scenaro de la argentina verkisto Juan José Saer).

Kategorio:Francaj reĝisoroj
Kategorio:Argentinaj filmoreĝisoroj
Kategorio:Argentinaj poliglotoj
Kategorio:Bonaeranoj
Antonio Berni

eta|200px|maldekstre|Antonio Berni.
**Antonio BERNI** (Rosario, 14-a de majo 1905 - Bonaero, 13-a de oktobro 1981) estis argentina pentristo, gravuristo kaj murpentristo. Tiu inkludis serio da roluloj inter kiuj elstaras Juanito Laguna kaj Ramona Montiel, reprezentantoj de la plej malaltaj kaj forgesitaj sektoroj de la lando. Li estis nomumita membro de la Nacia Akademio de Belartoj.

## Notoj 
Kategorio:Argentinaj komunistoj
Kategorio:Argentinaj pentristoj
Kategorio:Argentinaj ateistoj
Nivelo

**Nivelo** signifas horizontalan ebenon, altecon kompare al horizontala ebeno, aŭ pli ĝenerale valoron de iu kvanto. Interalie, ĝi povas referenci al:
* Altitudo (geografia alteco).
* Marnivelo (averaĝa altitudo de mara surfaco).
* Laŭteco de sono.
* Energinivelo, diskreta energio kiu apartenas al kvantuma stato de sistemo (precipe de atomo) je certa energio (energistato).
* Nivelo de subteraj akvoj.
* Altnivela programlingvo
* Lingva nivelo (takso de ies kapablo uzi iun lingvon)

## Vidu ankaŭ
* Akvonivelo
* Nivelilo
* Nivelmezurilo

## Notoj
(31180) 1997 YX3

**(31180) 1997 YX3** estas marsrenkonta asteroido malkovrita la  en la kadro de la astronomia kampanjo Beijing Schmidt CCD Asteroida Programo elde la Stacio Singlong de la Observatorio de Purpura Monto, en provinco Hebejo (Ĉinio).

## Eksteraj ligiloj 
* 
* 
* 

Kategorio:Marsrenkontaj asteroidoj
Kategorio:Malkovrita de SCAP
Kategorio:Astronomiaj objektoj malkovritaj en 1997
Listo de monarĥoj de la mondo

Tiu artikolo estas klopoda listo de ĉefaj anoj de **reĝaj familioj de la mondo**, ĉu ili regas aŭ ne. *Kursive* estas montrataj pretendantoj al tronoj.

## Monarĥoj 
## Nobeloj 
## Referencoj 
## Vidu ankaŭ 
* listo de monarĥinoj

Kategorio:Reĝoj de Eŭropo
!
Kalvinana preĝejo (Zsujta)

La **Kalvinana kirko** estas religia monumento historia en Hungario, en  vilaĝo Zsujta.

## Historio 
Oni konstruis tiu ĉi malgrandan, senturan, romanikan kirkon en la malfrua 12-a jarcento aŭ la frua 13-a jarcento. Estas fakto, ke sur la ekstera muro estas legebla 1300, eble konstrujaro. Baldaŭ en nekonata tempo ĝi gotikiĝis, en 1711 barokiĝis. Ekde la meza 16-a jarcento la kalvinanoj profitas la konstruaĵon. Sonorilostablo konstruiĝis en 1878, kiu jam estis superflua en 1924, ĉar kvadrata turo estis konstruita en 1924. La konstruaĵo renoviĝis en 1980.

## Konstruaĵo 
La kirko situas sola en korto, sed en la korto alia profana domo funkcias. La fasado estas simetria. La enirejo funkcias en flanko de la turo. La absido estas pli larĝa, ol la turo. La absido estas kvarlatera kaj pli mallarĝa, ol la navo, apude malgranda sakristio etendiĝas. La navo, absido kaj sakristio havas plejparte mezepokajn fenestrojn. La internaj mebloj estis pli modernaj ekde la 18-a jarcento.

## Fontoj 
* hungare kun fotoj
* hungare kun fotoj
* hungare kun foto 
* https://mno.hu/migr_1834/kozepkori_templom_zsujtan-245535 

Kategorio:Zsujta
Zsujta
Béla Mészáros (esperantisto)

Dro **Béla Mészáros** [bE:la mE:sA:roŝ] (laŭ hungara vortordo **MÉSZÁROS Béla** [me:sa:roŝ be:la]) (n. 31-an de marto 1929 – mortis la 3-an de januaro 2018) estis universitata instruisto, grava esperantisto en Debrecen, Hungario. 

Li studis, akiris diplomon en Leningrado, kie li konatiĝis kun la pli posta edzino. Ili geedziĝis la 17-an de septembro 1957 kaj translokiĝis en Debrecen-on. Poste li laboris, esploris ĝis emeritiĝo en la Universitato de Debreceno en ties bestoscienca fakultato. 

Li kandidatiĝis  en la Leningrada Universitato. Liaj fakstudaĵoj aperis en hungaraj kaj nehungaraj fakĵurnaloj. Li verkis multajn helpmaterialojn por studentoj de biologio. Inter ili estas la Biologia Krestomatio. Je lia instigo estiĝis la filologia, kemia kaj matematika esperantaj tekstaroj (de la universitato). La Oklingva nomaro de Eŭropaj birdoj aperis en 1980.

Li kuraĝe batalis en la Scienca Universitato de Lajos Kossuth (hodiaŭ Universitato de Debrecen) por ke Esperanto estu inter la devige elekteblaj lingvoj. Li instruis la internacian lingvon kaj partoprenis eĉ en la lingvo-ekzamena komisiono (1985-2003). Dum liaj prelegoj, li uzis la propran verkon. (*ABC-től a nyelvvizsgáig 40 órában.* Debrecena Bulteno, 1997). Li kunlaboris kun Tibor Papp en verkado kaj kompilado de la ornitologia ĵurnalo La Mevo (1977-1979). Li  daŭre verkis artikolojn por la Debrecena Bulteno. Li agadis kiel respondeca eldonanto, verkanto de la hungara eldonaĵo Hírharsona, hungara akompanaĵo de Debrecena Bulteno (1991-1993). Li ricevis de la Hungara Esperanta Asocio en 1995 la distingon Pro Esperanto. 

Li estis kun Tibor Papp (1947-2003) dum jardekoj motoro, organizanto de la urba kaj departementa esperanta movado. 

Li kunfondis en 2009 la verkejon *Eszperantó Műfordító Klub*. Li verkis la studaĵon *Az Eszperantizmus Debrecenben és Hajdú-Bihar megyében* */Esperantismo en Debreceno kaj departemento Hajdú-Bihar/* (aperis en *Déri Múzeum évkönyve*, 1986. 529-544. p.), en kiu li savis proprajn esplorojn, informojn por la sekvaj generacioj. 

Li partoprenis en la Junulara Esperanta Monda Kongreso de 1983 en Debrecen kaj en organizado de aliaj lokaj kaj landaj renkontiĝoj. Li agadis kiel prezidanto de la *Debrecen és Vidéke Eszperantó Egyesület* kaj iniciatis esperantajn grupojn en la departemento. Dum kelkaj jaroj, li estis gvidanto de *Vasutas Eszperantó Klub*.

Lia edzino mortis en 2016, kio tre suferigis lin. Li malfortiĝis, falis surteren kaj povis eliri, paŝadi el la domo de aĝuloj nur per helpulo.

Kategorio:Hungaraj esperantistoj
Kategorio:Hungaraj instruistoj
El congreso

**"El congreso"** (la kongreso) estas noveleto de la argentina verkisto Jorge Luis Borges kiu formas parton de *El libro de arena* (la sabla libro), kolekto de noveloj kaj rakontoj publikigitaj en 1975.

Temas pri la tria rakonto de tiu volumo kaj rakontas la historion de utopia Universala Kongreso ideita, fikcie, de urugvaja bienposedanto fine de la 19a kaj komence de la 20-a jarcentoj. Multaj kritikistoj konsideris tiun rakontoj politika eseo, en kiu videblus la skeptikismo de Borges tiurilate.

La historio de la Kongreso estas rakontita de Alejandro Ferri, jam maljunulo, kiu junaĝe formis parton de la grupo estrita de Alejandro Glencoe kiu proponis la taskon starigi Kongreson kiu reprezentu la tutan homaron. La ĉefaj temoj de la teksto estas la tri polemikoj kiuj aperas al la organizantoj, nome la sistemo de reprezentado (ĉu unu reprezentanto reprezentu multajn homklasojn al kiu tiu apartenus), kiaj libroj komponu la laborbibliotekon (finfine oni akceptas ke ĉiuj) kaj laste kiu lingvo estos uzata en la kongreso.

## Esperanto kaj la kongreso 
La rakontanto veturis al Londono por esploradi la aferon de la uzota lingvo. Tiu ne estas unuaranga afero en la historio, sed ja rilatas al la temo de la internacia lingvo. Oni ne klarigas pri la solvo en tiu aspekto, sed ja oni listigas Esperanton inter la esploritaj proponoj.

Alia kuriozaĵo estas ke preskaŭ 40 jarojn post la publikigo de la teksto, ja okazis en Bonaero universala kongreso en kiu finfine ja oni uzis Esperanton, nome la UK 2014. Al la tuta afero Giulio Cappa dediĉis en tiu sama jaro la ampleksan eseon *Pri kongresoj en Bonaero*.

## Notoj 
Kategorio:Rakontoj de Jorge Luis Borges
Kategorio:Libroj aperintaj en 1975
Nimbo

[eta|dekstre|250px|En [ikono de Simon Uŝakov pri la Lasta Vespermanĝo (1685) dekunu el dekdu apostoloj havas orkolorajn nimbojn: nur Judaso Iskarioto ne havas tion.]]
**Nimbo**, aŭ **aŭreolo**, estas krono de lumradioj, cirklo aŭ disko de lumo, kiu ĉirkaŭas personon en arto. Ili estas uzataj en la ikonografio de multaj religioj por indiki sanktecon de gravaj figuroj, kaj en diversaj periodoj estis uzitaj ankaŭ ĉe bildoj de regantoj aŭ herooj. En la religia arto de Antikva Grekio, Antikva Romo, Hinduismo, Budhismo, Islamo kaj Kristanismo, inter aliaj religioj, sanktaj personoj estis montritaj havantaj nimbojn kun la formo de cirkla brilo, aŭ flamoj ĉe la Azia arto, ĉirkaŭ la kapo aŭ ĉirkaŭ la tuta korpo — tio lasta estas ofte nomata *mandorlo*. Nimboj aperas en preskaŭ ajna koloro aŭ kombino de koloroj, sed plej ofte ili estas montritaj kiel orkoloraj, flavaj aŭ blankaj por reprezenti lumon aŭ ruĝaj por reprezenti flamojn.

Laŭ Francisko Azorín **nimbo** estas *Rondaĵo servanta kiel hela fono de la kapo de iaj ikonoj. Cirklo havanta gravuritan gradaron, tre uzata de topografiaj instrumentoj.* Li indikas etimologion el la latina *nimbus* (nubo, aŭreolo).

Laŭ NPIV, nimbo estas ankaŭ difrakta lumringo en nebulo.

## Notoj 
## Vidu ankaŭ 
* Aŭreolo
* Mandorlo

Kategorio:Arto de Antikva Grekio
Kategorio:Religia arto
Kategorio:Budhisma arto
Kategorio:Ikonografio
Latcho Drom

**Latcho Drom** estas franca dokumenta filmo verkita kaj produktita en 1993 fare de Tony Gatlif, franca reĝisoro de alĝeria origino. La filmo temas pri la "vojaĝo de la ciganoj", sub kio oni komprenu la konjektitan migradon de la ciganoj de Barato ĝis Nord- Afriko kaj Hispanio (Eŭropo). *Latcho Drom* estas esprimo en Romani (la lingvo de la romaoj) kaj signifas "bonan vojaĝon"

## Muzika filmo 
Kvankam la filmo estas dokumenta filmo, en ĝi oni tamen ne uzas ajnajn dialogojn aŭ intervjuojn.

En tiu filmo la uzo de muziko estas gravega : ĝi tute koncentriĝas sur la tuj komprenebla muziko de la ciganoj kaj iliaj emocioj por rakonti ilian historion. *Latcho Drom* estas bazita sur la kutima mito rilate al la origino de la ciganoj kaj konfirmas la popularan akcepton de supozeble stile kohera cigana muziko en la kunteksto de mondmuziko . La prezentistoj estas ĉiuj profesiaj aŭ amatoraj muzikistoj. Antaŭe nekonataj grupoj fariĝis popularaj pro ilia kunlaboro en la filmo kaj festivaloj de mondmuziko serĉis ilin kiel partoprenantoj.

## Sinopso 
La filmo komencas en la Dezerto Tar en Norda Barato kaj finas en Hispanio, pasante tra Egiptio, Turkio, Rumanio, Hungario, Slovakio, Francio kaj Hispanio.

### Filmepizodoj 
La filmo konsistas el ok epizodoj, ĉiuj el ili asignitaj al individuaj landoj. En ĉiu epizodo oni prezentas unu aŭ pli da kantojn aŭ muzikpecojn de la ciganaj muzikistoj. La filmo komenciĝas en la dezerto de Raĝastano, la kvazaŭa originoko de la romaoj, kaj plukondukas al Egiptio kaj Turkio.

Barato : Kalbelia popolo renkontiĝas por festo.

Egiptio : membroj de la Domo-popolo kantas kaj dancas dum infanoj observas kaj eklernas la artajn tradiciojn.

Turkio : turkaj romaoj en Istanbulo vendas flortojn kaj muzikludas en trinkejoj dum iliaj infanoj observas kaj lernas.

Rumanio : montriĝas la muzikgrupo Taraf de Haïdouks.

Hungario : romaa familio en trajno kantas pri la malakcepto fare de gadĵo (ne-romaaj homoj).

Slovakio : la trajno pasas laŭlonge de barilo kiam maljunulino kantas kanton pri Auschwitz kaj la kamerao malkaŝi ŝian enkarcerigan tatuon el la periodo ke ŝi troviĝis en naizia koncentrejo.

Francio : la franca epizodo situas sin plejparte en Les Saintes-Maries-de-la-Mer. Tie Dorado Schmitt kaj sia kuzo Tchavolo Schmitt ludas plurajn cigan-ĵazajn muzikpecojn.

Hispanio : la filmo finas en la hispana Badajoz, unue per kelkaj flamenkaj dancoj por fini kun la kanto *El pájaro negro *("la nigra birdo") de la kantistino La Caita.

## Eksteraj ligiloj 
(angla) Latcho Drom en la interreta filma datumbazo

## Vidu ankaŭ 
* Ciganoj
* Romaoj

## Referencoj 
Kategorio:Filmoj aperintaj en 1993
Kategorio:Francaj dokumentaj filmoj
Kategorio:Francalingvaj filmoj
Kategorio:Filmoj pri romaoj
El otro (Borges)

**"El otro"** (la aliulo) estas rakonto de la argentina verkisto Jorge Luis Borges kiu formas parton de *El libro de arena*, nome kolekto de rakontoj kaj noveloj publikita en 1975. Temas pri la unua rakonto de tiu volumo, kaj kiel ĉe aliaj tekstoj de Borges, ĝia protagonisto estas la propra aŭtoro.

En la rakonto, Borges, jam maljuna, rakontas la renkontiĝo okazinta al juna Borges en la urbo Kembriĝo. Abundas en la rakonto la referencoj al Heraklito (ne eblas bani sin dufoje en la sama rivero, ĉar oni ne estas la sama kaj ankaŭ la rivero ne estas la sama). Fakte, la dialogo okazas, laŭ la maljunulo borde de la rivero Charles en 1969, kaj ĉe la Rodano (Ĝenevo) en 1918, laŭ la junulo.

Kategorio:Rakontoj de Jorge Luis Borges
Kategorio:Libroj aperintaj en 1975
El informe de Brodie

***El informe de Brodie*** (la raporto de B.) estas libro de la argentina verkisto Jorge Luis Borges publikigita en 1970. Ĝi enhavas dekunu rakontojn, kies intrigoj ne estas similaj inter si, sed ĉiuj baziĝas ĉefe sur la destino kaj la etiko. Multaj el la historioj fakte estas rakontoj kiujn iu rakontas al alia, do rakontitaj historioj.

## Enhavoj
* *La intrusa* (La entrudulino), pri du fratoj enamiĝintaj el la sama virino.
* *El indigno* (La nedignulo), pri junulo kiu kunlaboris kun amiko, kiu planis ŝtelon, dum kiu tiu rezultas mortinta.
* *Historia de Rosendo Juárez* (Historio de R.J.), pri murdemaj gaŭĉo.j
* *El encuentro* (La renkontiĝo), pri du kartludistoj kiuj kverelas, luktas per blankaj armiloj, kaj unu murdas la alian; Borges mem deduktas el la historio de la uzitaj armiloj, ke estis tiuj kiuj murdis fakte, kaj ne la luktintoj.
* *Juan Muraña*, pri vidvino kiu estas elhejmigota kun sia fratino kaj nevo pro manko de lupago, kaj komentas, ke ŝia edzo estus defendinta ilin se li ne estus mortinta; la posedanto aperas murdita kaj la nevo supozas, ke estis lia onklino kiu murdis lin.
* *La señora mayor* (La maturulino), pri maljunulino, filino de historia kolonelo kiu vivas en la memoro de alia epoko.
* *El duelo* (La duelo), pri pentristinoj kiuj pentras kiel speco de duelo.
* *El otro duelo* (La alia duelo), pri du rivalaj ĝauĉoj, kiuj, kiel militprizonuloj, estas kondamnitaj al gorĝotranĉo kaj posta kurado (!)
* *Guayaquil*, pri diskuto inter Borges kaj alia verkisto pri kiu iru kopii historian leteron.
* *El evangelio según Marcos* (La evangelio laŭ Marko), pri invitito en bieno kiu pasas la tempon dum inundo legante al familio de servistoj la evangelion: tiuj gapas ke Kristo lasis ke oni murdu lin.
* *El informe de Brodie* (La raporto de B.), pri sperto de misiisto en malproksima tero.

Kategorio:Rakontoj de Jorge Luis Borges
Kategorio:Libroj aperintaj en 1970
Kunigunda de Luksemburgo

eta|maldekstre|Supre: Henriko kaj Kunigunda estas kronataj de Kristo. *Perikopenbuch Heinrichs II.*, München, Bayerische Staatsbibliothek, Clm 4452 fol. 2r
**Kunigunda de Luksemburgo** (naskiĝis ĉ. 980 en la nuna Luksemburgo aŭ sur kastelo Burg Gleiberg ĉe Gießen; mortis la , probable en 1033 en Kaufungen) estis edzino de imperiestro Henriko la 2-a, kaj post lia morto ankaŭ mallonge fakta regantino de la orientfranka-germana regno. Ŝi estas, kiel ŝia edzo, sanktulo de la katolika eklezio kaj estas honorata ĉefe en Bamberg.

Kategorio:Romgermanaj imperiestrinoj

⚭Kunigunda
Kategorio:Germanaj romkatolikaj sanktuloj
Kategorio:Kristanaj sanktuloj de la 11-a jarcento
Kategorio:Benediktanoj
Kategorio:Kristanaj reĝaj sanktuloj
María Kodama

**María KODAMA** (Bonaero, 10a de marto 1937 - 26-an de marto 2023) estis argentina verkistino, tradukistino kaj profesorino de literaturo, konata pro sia rilato kun la verkisto Jorge Luis Borges.

Ŝi konis la verkiston Jorge Luis Borges dum sesioj de literaturaj studoj pro sia kondiĉo de gradigita je Literaturo kaj la intereso kunhavita por la anglasaksaj lingvoj. Poste ili kunstudis la islandan, lingvo por kiu Borges estis interesita, ĉar li konsideris ĝin kiel patrina lingvo. Post esti studaj gekolegoj, (ŝi forte neis esti estinta lia sekretariino tre ofte) en 1975 ili veturis kune al Usono. Ŝi kunlaboris kun li en la libroj *Breve antología anglosajona* (1978) kaj *Atlas* (1984), veturatestilo pri la vojaĝoj kiujn ili ambaŭ faris kune ĉirkaŭ la mondo, kaj en la traduko de *ylfaginning*, unua libro de la Proza Edda de Snorri Sturluson, kiu publikiĝis sub la titolo *La alucinación de Gylfi*.

La 26an de aprilo 1986 ŝi edziniĝis al Borges, malmultajn monatojn antaŭ ties morto. La nupto fariĝis per prokuro en Asunción, Paragvajo.​ Ŝi prezidas la Internacian Fondaĵon Jorge Luis Borges, kun sidejo en Bonaero.​

## Notoj 
Kategorio:Argentinaj verkistoj
Kategorio:Argentinaj tradukistoj
Kategorio:Argentinaj instruistoj
Kategorio:Tradukistoj el la islanda lingvo
Kategorio:Tradukistoj al la hispana lingvo
Kategorio:Jorge Luis Borges
Kategorio:Japandevenaj argentinanoj
El libro de arena

***El libro de arena*** (la sabla libro) estas verko kiu kunigas novelojn kaj rakontojn de la argentina verkisto Jorge Luis Borges, publikigita en 1975. Laŭ la opinio de la aŭtoro, *El libro de arena*, verkita en la preskaŭfino de sia vivo, estis lia majstroverko, pri kio multaj el la kritikistoj ne samopinias, favore de aliaj verkoj kiel *Ficciones*.

La libro konsistas de la jenaj tekstoj:
* "El otro" (la aliulo)
* "Ulrica"
* "El congreso" (la kongreso), pri proponita universala kongreso.
* "There are more things"
* "La secta de los treinta" (la sekto de la tridekopo)
* "La noche de los dones"
* "El espejo y la máscara" (la spegulo kaj la masko)
* "Undr"
* "Utopía de un hombre que está cansado" (utopio de laciĝinta viro)
* "El soborno" (la subaĉeto)
* "Avelino Arredondo"
* "El disco" (la disko)
* "El libro de arena" (la sabla libro), pri misterega libro

## Notoj 
Kategorio:Rakontoj de Jorge Luis Borges
Kategorio:Libroj aperintaj en 1975
31190 Toussaint

'*31190 *Toussaint'''* estas tre malgranda, tre hela asteroido de la asteroida zono malkovrita la  de la usona astronomo Roy A. Tucker elde lia Observatorio Goodricke-Pigott, proksime de Tucson (Arizono, Usono).

## Nomo 
Ĝi estis nomita en honoro de *Roberta Marie Toussaint'', usona eksperimenta fizikistino agnoskita pro la disvolvo de biomagnetaj aparatoj kaj teknikoj kaj ankaŭ pro la nepra plibonigo de la kalibrado de granda kvanto da datumoj el la tutmonda reto GONG da heliosismologiaj teleskopoj kaj spektrometroj de alta precizeco.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Roy A. Tucker
Kategorio:Astronomiaj objektoj malkovritaj en 1997
Paul F. Tompkins

**Paul Francis TOMPIKNS** (n. ) estis populara usona verkisto, komikulo kaj aktoro. Li estas pli bone konata pro sia verkaro en televido en programoj kiel *Mr. Show with Bob and David*, *Real Time with Bill Maher*, kaj *Best Week Ever*, poste renomita *Best Week Ever with Paul F. Tompkins*.

## Eksteraj ligiloj 
* Paul F. Tompkins ĉe imdb.com

Kategorio:Usonaj aktoroj
Kategorio:Usonaj humuristoj‎
Kategorio:Akademia Premio por plej bona subtena aktoro
Kategorio:Grammy-laŭreatoj
Héctor Olivera

**Héctor OLIVERA** (Olivos, Bonaero, 5-a de aprilo 1931) estas argentina kina produktoro, scenaristo kaj reĝisoro. Li estas unu el la kinistoj plej agnoskitaj de sia generacio partikulare kaj de la argentina kinarto ĝenerale.

## Kariero 
Kun Fernando Ayala li kreis la produktoran kompanion *Aries Cinematográfica Argentina*. Olivera okupiĝis pri la produktorado kaj Ayala pri la reĝisorado. Ili eklaboris en 1958 pere de la filmado de *El Jefe*, kies kunproduktoro estis Olivera. Post ne tiom gravaj filmoj kies produktoro li estis dum Ayala estis reĝisoro, komencis majstroverkojn kiel *La Patagonia rebelde* (bazita sur libro de Osvaldo Bayer pri la okazintaĵoj de la Patagonia Ribelo de 1921) kaj *El muerto* (La mortinto). Ekakriĝis la cenzuro, ĉefe dum la epoko en kiu Miguel Paulino Tato estis cenzuristo de la peronisma registaro de María Estela Martínez.

Poste venis *La Noche de los Lápices* (La nokto de la krajonoj), alia bonkvalita verko; *El caso María Soledad*, pri la murdo de María Soledad Morales, kaj *Una sombra ya pronto serás* (Vi tuj estos ombraĵo) ricevinta de 5 premioj *Cóndor de Plata*, bazita sur la samnoma romano de Osvaldo Soriano. Post *Antigua vida mía*, bazita sur romano de Marcela Serrano, venis *Ay, Juancito* (2004), centrita en la figuro de Juan Duarte, nome frato de Evita, edzino de Juan Domingo Perón.

## Filmaro 
### Kiel reĝisoro 
* Psexoanálisis (1968)
* Los neuróticos (1971)
* Argentinísima (1972)
* Argentinísima II (1973)
* Las venganzas de Beto Sánchez (1973)
* La Patagonia rebelde (1974)
* El muerto (1975)
* El canto cuenta su historia (1976)
* La nona (1979)
* Los viernes de la eternidad (1981)
* Buenos Aires Rock (1983)
* No habrá más penas ni olvido (1983)
* Reina salvaje (1984)
* Los hechiceros del reino perdido (1985)
* La muerte blanca (1985)
* La Noche de los lápices (1986)
* Matar es morir un poco (1989)
* Negra medianoche (1990)
* El caso María Soledad (1993)
* Una sombra ya pronto serás (1994)
* Antigua vida mía (2001)
* Ay, Juancito (2004)
* El mural (2010)

### Kiel helporeĝisoro 
* Ellos nos hicieron así (1953)
* Del otro lado del puente (1953)
* Esperanza (1949)

### Kiel produktoro 
* Huis Clos (A puerta cerrada) (1962)
* Las locas del conventillo (María y la otra) (1966)
* Primero yo (1969)
* La gran ruta (1971)
* Los éxitos del amor (1979)
* La playa del amor (1980)
* La discoteca del amor (1980)
* Días de ilusión (1980)
* Amazonas (1986)
* El ojo de la tormenta (1987)

### Por la intrigo 
* Primero yo (1969)
* Psexoanálisis (1968)

## Notoj 
Kategorio:Hispandevenaj argentinanoj
Kategorio:Argentinaj produktoroj
Kornélia Gábos

**Kornélia Gábos** [gAboŝ], laŭ hungarlingve kutima nomordo **Gábos Kornélia** estis hungara operkantisto, (soprano). Ŝia persona nomvarianto estis *Nelly*, ŝia geedziĝa nomo estis *Farkas Józsefné* [farkaŝ jOĵefnE].
eta|Kornélia Gábos
Kornélia Gábos http://hetnap.rs/cikk/-11356.html  naskiĝis la  en Pest (urbo), ŝi mortis la  en Subotica (Jugoslavio).

## Biografio 
Kornélia Gábos havis kontrakton al opera trupo de Reĝa Operejo de Budapeŝto en 1888. Post kelkaj jaroj Ákos Buttykay havis amrilaton kun ŝi, eĉ sekrete naskiĝis filo en Fiume. Geedziĝo ne okazis. En 1898 ĉesis la kontrakto kun la Operejo, ŝi translokiĝis al Szabadka, kie ŝi havis rolojn en muzikaj teatraĵoj. Ŝi edziniĝis, sed post jaroj ŝi vidviniĝis. Financaj malfacilaĵoj anonciĝis, tial ŝi ekinstruis operkantadon. Ŝia plej fama lernanto estis Mária Budanovits. Kornélia Gábos tre longe kantadis en koncertoj en la urbo.

## El ŝia repertuaro 
* Wolfgang Amadeus Mozart: *La geedziĝo de Figaro* – Cherubin
* Carl Zeller: *Der Vogelhändler* — Postás Milka

## Fontoj 
* hungarlingva biografio

Kategorio:Hungaraj operkantistoj
Kategorio:Hungaraj instruistoj
Mozaraba arto

eta|Mozarabaj arkoj en la preĝejo de Santiago de Peñalba, Leono.
**Mozaraba arto** (de la araba ''musta 'rab'' 'arabigita') referencas al arto disvolvigita de mozaraboj, tio estas hispaniaj kristanoj kiuj vivis en islama teritorio (Al-Andalus) en la periodo el la islama invado (711) ĝis fino de la 11-a jarcento konservante sian religion kaj ian aŭtonomecon por ekleziaj kaj juraj aferoj.

La komunumoj de mozaraboj retenis por la praktikon de siaj religiaj ritoj kelkaj el la visigotaj temploj antaŭaj al la islama okupacio kaj nur rare konstruis aliajn novajn, ĉar spite ian religian toleron, estis tre limigitaj la rajtigoj por starigo de novaj preĝejoj; kaj ĉiuj estis starigitaj nur en ruraj aŭ ĉeurbaj medioj, kaj ĉiam malriĉe.

Kiam la vivkondiĉoj en islama al-Andalus malboniĝis por kristanoj kaj samtempe la kristanaj regnoj de la nordo de Iberio komencis etendon (*Reconquista*) kiu bezonis novan loĝantaron por koloniigi la konkeritajn teritoriojn, kelkaj el tiuj mozaraboj decidis elmigri al la proponitaj teritorioj. Al ilia hispanigita kulturo estis supermetitaj elementoj de islama kulturo kaj kunportis al la novaj kristanaj regnoj plinovigajn elementojn en ĉiaj medioj.

Laŭ Francisko Azorín **Mozaraba arto** estas *Tipa arto de la kristanoj submetitaj de la araboj dum la regado de ĉi tiuj en la hispana duoninsulo (8ª-11ª j.c.). La arkitekturo imitas la visigotajn tipojn, la arkoj estas hufoformaj, la volboj cilindraj.* Li indikas etimologion el la araba *mostarab* (arabigita).

## Vidu ankaŭ 
* Mudeĥaro

## Notoj 
Kategorio:Kulturo de Hispanio
Kategorio:Kulturo de Portugalio
Kategorio:Historio de arto
Kategorio:Hispana arkitekturo
Kategorio:Mezepoka arkitekturo
Kategorio:Mezepoka Portugalio
Kategorio:Al-Andalus
Pronaoso (rozkrucanoj)

**Pronaoso** estas la plej malgranda loka filio de la Rozkruca Ordeno, AMORC. Pronaoso devas havi minimume 15 membrojn. Kiam pronaoso atingas 30 membrojn ĝi povas fariĝi kapitulo.

## Vidu ankaŭ
* Pronaoso

Kategorio:Rozkrucismo
31192 Aigoual

'*31192 *Aigoual''''' estas asteroido de la ĉefa asteroida zono malkovrita la  elde la Observatorio de la Pises, en Nacia parko Cevenoj (Gard, Francio).

## Nomo 
Ĝi ŝuldas sian nomon al Monto Aigoual, plej alta monto de la ĉeno Cevenoj (Centra Masivo, Francio).

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Observatorio de la Pises
Kategorio:Astronomiaj objektoj malkovritaj en 1997
31189 Tricomi

'*31189 *Tricomi''''' estas asteroido de la asteroida zono malkovrita la  de la usona astronomo Paul G. Comba elde la observatorio de Prescott (Arizono, Usono).

## Nomo 
Ĝi estis nomita en memoro de la itala matematikisto Francesco Giacomo Tricomi (1897–1978), Profesoro en Torino kaj fruktodona esploristo en klasika matematika analitiko. En la 1920-aj jaroj li solvis partan diferencialan ekvacion kun  ambaŭe de elipsa kaj hiperbola tipo. En la 1940-aj jaroj la ekvacio de Tricomi fariĝis la baza ilo por la modeligo de la transsona fluo.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Paul G. Comba
Kategorio:Astronomiaj objektoj malkovritaj en 1997
Opistodomo

eta|350px|Ekzemplo de templo kun opistodomo.
**Opistodomo** estis en la temploj de la Antikva Grekio, spaco klare distingita situa en la malantaŭa parto de la grekaj temploj; temas pri spaca elemento kiu kun la pronaoso (aŭ portiko) kaj la naoso (aŭ sanktejo mem) formis en kelkaj okazoj gravan templon, tamen la opistodomo ne estis uzita en tiom da temploj kiom la du antaŭe menciitaj kaj en ĝi oni konservis la trezoron de la dio. Ĝia nomo derivas el Οπισθόδομος, de őπισθεν (opistho = malantaŭe) kaj δόμος (domos = domo) ĉar la opistodomo estis situa en la malantaŭa parto de la templo, dum la naoso estis meze kaj la pronaoso malfermiĝis al la fronta fasado.

Laŭ Francisko Azorín **opistodomo** estas *Malantaŭa parto de la grekaj temploj, kie oni konservis oferaĵojn, valoraĵojn.* Li indikas etimologion el la greka *opisthaton + domon* (malantaŭa konstruaĵo) kaj de tie la latina *opistodomus*.

## Vidu ankaŭ 
* Naoso
* Pronaoso

## Notoj 
Kategorio:Ĉambroj
Kategorio:Arkitekturaj eroj
Kategorio:Arkitekturo de Antikva Grekio
Oratorio (arkitekturo)

[eta|180px|Oratorio de la *Casa Tagle* en la Historia Centro de [Meksikurbo.]]
**Oratorio**, laŭ la kanona juro, estas loko dediĉita al la religia kulto, ne starigita, dekomence, por la uzeblo de ĉiuj kredantoj publike, tio estas temas pri iel privata preĝejo. En oratorio striktasence, tio estas, konstituita laŭregule, oni povas okazigi mesojn kaj la ceterajn ekleziajn ceremoniojn.

Laŭ PIV **oratorio** estas en kirko, palaco aŭ kastelo, apartigita spaco, ofte vitralita, rezervita al eminentaj personoj kiel preĝejo. Kaj oni indikas sinonimon kapelo.

Laŭ Francisko Azorín **oratorio** estas *Endoma kapelo; privata kapelo aŭ altareto.* Li indikas etimologion el la latina *oratorium*, el *orare* (preĝi), el *os, oris* (buŝo).

La radiko "oratori-" estas neoficiala.

## Notoj 
## Vidu ankaŭ 
* Oratorio en muziko
* Preĝejo

## Eksteraj ligiloj 
* Oratorio en la Katolika Enciklopedio

Kategorio:Preĝeja arkitekturo
Kategorio:Kristanismo
Kategorio:Religia arto
Der grüne Vogel (filmo)

***Der grüne Vogel*** (la verda birdo) estas germana (siatempe okcident-germana) televida drama filmo el la jaro 1980 de la hungara filmreĝisoro István Szabó.

## Sinopso 
La filmo rakontas amhistorion dum la Malvarma Milito, kiu okazis inter Oriento kaj Okcidento. Dro. Renate Winter estas germana kancero-esploristino. En medicina kongreso en Vieno ŝi renkontas la polan kancero-esploriston Dr. Med. Jan Widuchowski. Ili enamiĝas, sed la polo ne volas forlasi sian edzinon.  Dum la venontaj dek jaroj ili regule renkontas unu la alian, Ilia amo-vivo ekzistas nur dum la internaciaj kongresoj.

## Roloj 
* Hannelore Elsner: Dro. Renate Winter-Ewald 
* Péter Andorai: Jan Widuchowski 
* Krystyna Janda: Katzka Widuchowski 
* Danuta Szaflarska: pola profesoro
* Johanna Elbauer: Barbara 
* Rolf von Sydow: germana profesoro 

## Ekesto 
La kamera laboro por la filmo okazis dum julio-aŭgusto 1979 en Tübingen, Varsovio, Parizo, Krakovo, Berlino kaj Auschwitz.  

La filmo prezentiĝis en la germanaj kinejoj en aprilo 1980 

## Eksteraj ligiloj 
(germana) 

Bildoj el la filmo

## Vidu ankaŭ 
Pluramemo

## Notoj kaj referencoj 
Tiu ĉi artikolo tute baziĝis sur la samtitolaj artikoloj en la germana kaj nederlanda vikipediaj versioj je la 5-a de januaro 2017.

Kategorio:Germanaj dramaj filmoj
Kategorio:Germanlingvaj filmoj
Kategorio:Filmoj aperintaj en 1980
Universitato Azim Premji

eta|Universitato Azim Premji - klasĉambraroj ĉirkaŭ la seminarejo.
'*Universitato *Azim Premji'''*  (, IAST: *Ajīṃ Preṃji Viśvavidyānilaya*; , IAST: *Aja़īma Premajī Viśvavidyālaya''; , mallonge APU) estas neporprofita privata universitato en Bengaluro, Barato. Ĝi fondiĝis en 2010. La Fondaĵo Azim Premji estas la sponsoro de la universitato. La entreprenisto Azim Premji estas la kanceliero de la universitato kaj Indu Prasad estas la vickanceliero.

La universitato ofertas bakalaŭrajn kaj magistrajn kursojn. En la bakalaŭraj kursoj oni povas specialiĝi en la ekonomiko, la fizikaj kaj biologiaj sciencoj, aŭ la homaj sciencoj. La magistraj kursoj estas en edukado, disvolviĝo kaj publika strategiaro kaj administrado. En 2017, la universitato havis proksimume 1000 studentojn kaj 120 instruistojn.

La universitato havas eksplicitan socian celon. Ĝi celas kontribui al ‘konstruo de justa, egaleca, humana kaj daŭrigebla socio’. La universitato do estas plurnivele diverseca. En 2019 jen la profilo de la studentaro:
* 51% estis de kamparaj regionoj aŭ urbetoj
* studentoj venis de 26 (el la 29) gubernioj de Barato
* 57% estis virinoj
* 55% ricevis financan subtenon
* 21% de la magistraj studentoj estis profesiuloj (kiuj lasis siajn laborojn por studi ĉe APU)

## Esperanto en APU 
Danke al ĉi tiu socia celo, multaj homoj en la universitato estas simpatiaj al la interna ideo de Esperanto, kiel esprimita ekzemple en la Praga Manifesto. Jam de 2015 do, unu el la kursoj en la universitato estas “Esperanto kaj lingva demokratio” gvidata de A. Giridhar Rao.

En 2017, klubano Kirti Krishna Ratnoo, estis elektita de KAEM partopreni en la 102-a UK en Seulo, Sud-Koreio. En oktobro 2017 la klubo kunorganizis (kune kun Federacio Esperanto de Barato, KAEM kaj UEA) SAS-4, la 4an Sud-Azian Seminarion en Bengaluro.

En 2018, klubanoj Kirti Krishna Ratnoo kaj Ridhima Garg partoprenis en Kuŝejo, la 1-a Kunveno de Sudorienta Junularo, en Ayutthaya, Tajlando.

## Referencoj 
## Eksteraj ligiloj 
*  ()

Azim Premji
Kategorio:Bengaluro
Kategorio:Organizaĵoj fonditaj en 2011
Kategorio:Lernejoj fonditaj en 2010-2019
Courdimanche

**Courdimanche** estas franca komunumo, lokita en la departemento Val-d'Oise kaj en la regiono Francilio.

Courdimanche havis 6677 loĝantojn en 2015, kiujn oni kutime nomas *Courdimanchois*.

## Vidu ankaŭ 
* Cergy-Pontoise
* Komunumoj de Val-d'Oise
* Cergy-le-Haut (stacidomo)

## Eksteraj ligiloj 
* 


Kategorio:Komunumoj de Val-d'Oise
Edit Farnadi

**Edit Farnadi,** laŭ hungarlingve kutima nomordo **Farnadi Edit** estis hungara-aŭstra pianisto, altlerneja instruisto. Ŝia persona nomo eksterlande estis *Edith*.

Edit Farnadi http://mek.oszk.hu/00300/00355/html/ABC03975/04162.htm naskiĝis la  (laŭ alia informo la naskiĝjaro estas 1925) en Budapeŝto, ŝi mortis la  en Graz.
  
## Biografio 
Edit Farnadi devenis el juda familio. Ŝi estis mirinfano en la aĝo de sep ricevante unuajn lecionojn de sia patrino, kiu mem estis pianisto. Ŝi aĝis 9, kiam ŝi komencis studi en Reĝa Muzikakademio de Budapeŝto. Ŝiaj plej gravaj instruistoj estis Arnold Székely, Lajos Kentner, Leó Weiner, Béla Bartók. Ŝi aĝis 16, kiam ŝi akiris pianistan diplomon, dum la studjaroj ŝi dufoje ricevis stipendiojn. Post la diplomo ŝi restis en la Muzikakademio por instrui. En la 1930-aj jaroj ŝi ofte estis piano-akompananto kaj ĉambro-muzikisto de Jenő Hubay. Ŝi instruis ĝis 1942, poste ŝi retiriĝis. Pro la kontraŭjudaj leĝoj ŝi pianludis nur antaŭ juda publiko. En 1946 ŝi edziniĝis kaj translokiĝis al Aŭstrio. Ŝi ofte faris koncertojn en Okcidenta Eŭropo, ekde la 1960-aj jaroj ankaŭ en Hungario, lastfoje en 1972. En la lasta jardeko de ŝia vivo ŝi instruis en muzikakademio en Graz.

## Fontoj 
* hungarlingva biografio kun foto 
* anglalingva biografio kun foto 
* anglalingva biografio
* anglalingva biografio
* hungarlingva biografio

Kategorio:Hungaraj pianistoj
Kategorio:Hungaraj altlernejaj instruistoj
Kategorio:Aŭstraj pianistoj
Kategorio:Aŭstraj altlernejaj instruistoj
Kategorio:Hungaraj judoj
Kategorio:Hungardevenaj aŭstroj
Kategorio:Budapeŝtanoj
Hiparĥia

**Hiparĥia** (Ἱππαρχία / *Hipparĥía*) estas konsiderata la unua greka virina filozofo. Ŝi estis la lernantino kaj la edzino de la filozofo Krato el Tebo, de la cinika skolo (ĉ. 350 a.K. - 280 a.K.).

Hiparĥia naskiĝis en Maroneia, en Trakio, ĉirkaŭ 346 a.K.. Ŝi decidis iĝi cinika filozofo sub la influo de sia frato Metrocles, kiu estis disĉiplo de Aristotelo, kaj poste iĝis unu el la sekvantoj de la cinika Krato el Tebo.

La plej granda parto de la scio pri ŝi venas de anekdotoj kaj la vortoj de pli postaj verkistoj. Diogeno Laertio rakontas, ke la hipokritulo, kiu estis disĉiplo de Krats el Tebo, identiĝis kun siaj instruoj kaj adoris sian vivmanieron. Ŝi estis tiel fervora geedziĝi kun li ke ŝi minacis memmortigon se ŝi ne povis. Kvankam Krats estis pli maljuna ol ŝi, ŝi malaprobis junulojn de sia aĝo, kiuj petis ŝian manon. Ŝiaj gepatroj petis Krats provi malemigi ŝin de ŝia plano, kaj kiam li ne povis persvadi ŝin, li ĵetis sian mantelon al ŝiaj piedoj kaj diris al ŝi: "Jen la edziĝanto kaj jen lia tuta posedaĵo. Decidu laŭe!" Ŝi decidis geedziĝi kun li, aliĝi al li en lia vagado kaj iĝi cinikulo.

La cinikuloj estis sataj de sociaj konvencioj, prirezignis ĉiujn siajn havaĵojn, portis mantelon kaj petis almozon por sia vivteno. Ŝi estas konsiderata kiel diboĉema, feminista kaj manifestanta virino. Devenanta el riĉa familio, Hiparĥia rezignis je siaj proprietoj kaj je sia komforta vivo por adopti la vivmanieron de la cinikaj filozofoj: ŝiaj haroj restis malpuraj, ŝi portis nur modestajn vestojn, almozpetis sian nutraĵon kaj publike kopulaciis kun Krato. Homoj miris pri ĉi tiu ago, sed la cinikuloj lernis ignori la aspektojn de aliaj kaj gvidi sian vivon laŭ la deklarita principo de sia doktrino, ke la homo devas "vivi laŭ la naturo".

Diogenes Laertio ankaŭ rakontas ke Hiparĥia iris por manĝi kun Lisimaĥo, reĝo de Trakio, kiu okazigas simpozion ĉe sia hejmo. Ŝi atakis la filozofon Theodoro la ateisto en la sekva argumento: "Se Teodoro rajtas fari certan aferon, Do Hiparĥia ankaŭ rajtas fari tion. Kaj se estas nenio malbona, ke Teodoro vangofrapas sin, estas ankaŭ permesate, ke ŝi estu riproĉita pro vangofrapo lin." Teodoro, kiu restis nerespondita, surtiris sian robon por senvestiĝi, sed ŝi nek hontis nek ofendiĝis. Tiam Teodoro demandis: "Kiu estas la virino, kiu forlasis la teksadon?" Kaj ŝi respondis: "Estas mi. Sed ĉu estas malbone en viaj okuloj, ke mi decidis dediĉi mian tempon al filozofio, anstataŭ perdi ĝin en teksado?"

Post ŝia morto, la cinikaj filozofoj faris jaran feston je ŝia honoro en Ateno, apud la ora pordego, nomitan *Kynogamia,* aŭ tagon de la alveno de la virino je la mondo de la cinika filozofio.

Hiparĥia verkis tri librojn, el kiuj eĉ ne unu konserviĝis: *Filozofaj supozoj*, *Epiĉerema* kaj *Demandoj al Teodoro la ateisto*

Kategorio:Naskiĝintoj en la 4-a jarcento a.K.
Kategorio:Helenaj filozofoj
Kategorio:Cinikaj filozofoj
Kategorio:Grekaj filozofoj
Palestro (lukto)

[eta|dekstra|350px|Palestro de [Pompejo. La centra truejo pleniĝis je akvo kaj estis uzata por trejnado.]]
**Palestro** (en greka παλαίστρα) estis lernejo de lukto en Antikva Grekio. La eventoj kiuj ne postulis grandan spacon, kiel la lukto kaj la bokso, estis tie faritaj. La palestro funkciis sendepende aŭ kiel parto de la publikaj gimnastikejoj. Palestro povis ekzisti ekster la aparteno al gimnastikejo, sed neniu gimnastikejo povis ekzisti nehavante palestron.

Laŭ PIV **Palestro** estas antikva luktejo, korpekzercejo.

Laŭ Francisko Azorín **Palestro** estas *Korpekzercejo, luktejo, diskutejo.* Li indikas etimologion el la greka *palaistra*, el *palaio* (lukti) kaj de tie la latina *palaestra*.

## Notoj 
## Vidu ankaŭ 
* Areno
* Palestro en Italio
* Sportejo

## Eksteraj ligiloj 
* Perseus Digital Library, Delphi
* Perseus Digital Library, Olympia
* Filostrato de Ateno: *Cuadros*; II, 32: *La palestra* (*Παλαίστρα*).
** Dulingva teksto antikva greka - franca en la retejo de Philippe Remacle (1944 - 2011).

Kategorio:Arkitekturo de Antikva Grekio
Kategorio:Sportejoj
31196 Yulong

'*31196 *Yulong''''' estas malgranda malhela asteroido de la asteroida zono malkovrita la  en la kadro de la astronomia kampanjo Beijing Schmidt CCD Asteroida Programo elde la Stacio Singlong de la Observatorio de Purpura Monto, en provinco Hebejo (Ĉinio).

## Nomo 
Ĝi ŝuldas sian nomon al Yulong ("Jada Drako"), ununura naxilingva subprefektujo en Ĉinio. Tiu etna kulturo prosperas en regiono kie la neĝa monto Yulong restas plej suda glaĉero de la norda duonglobo, ĝojiĝante pro la famo de la Glacia Muzeo kaj de la Reĝlando de Floro.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de SCAP
Kategorio:Astronomiaj objektoj malkovritaj en 1997
Malnova sinagogo de Bonyhád

La **Malnova sinagogo de Bonyhád** apartenas al la plej malnovaj sinagogoj de Hungario. Ĝi estas deklarita historia monumento.

## Historio 
Datenoj pri judoj en Bonyhád aperis la plej frue en 1741. En la sekvaj jaroj ili uzis luitan domon aŭ provizoran domon por sinagogo. La provizora sinagogo estis konstruita en 1764, sed ĝi cindriĝis en 1794. En la sekva jaro la unua stabila sinagogo estis konstruita. En 1820 la konstruaĵo estis trakonstruita. La judoj disiĝis al ortodoksa kaj neologa branĉoj en 1868. Tiu ĉi sinagogon la neologuloj uzis plu, la ortodoksuloj konstruis propran sinagogon. En 1896 ŝtuparejo por la virina galerio konstruiĝis. Dum la nazia erao la judoj (resume 1200) estis deportitaj al Aŭŝvico, en 1945 revenis nur 172 ortodoksuloj kaj 108 neologuloj. Post la Hungara revolucio de 1956 nur 4 judaj familioj restis en Bonyhád. La sinagogo ne estis uzata plu. En 2002 la konstruaĵo ricevis novan tegmenton. Interne la domo estis staplo de pluraj varoj. En 2014 oni aranĝis ekspozicion interne, monumento estis farita ekstere.
eta|Unu el la fenestroj

## Konstruaĵo 
La konstruaĵo estas brikoforma kaj situas sola laŭ placo. Ekstere ĝi similas al aliaj hungaraj vilaĝaj sinagogoj, sed la interna parto estis pli riĉa. 4 kolonoj tenas la tegmenton. La meza parto estas iom pli alta, tio estas ejo por legi la Leĝon de Moseo. Tiu arkitekta solvo similas al ĉeĥaj-polaj sinagogoj.

## Fontoj 
* hungare kun fotoj
* hungare kun fotoj
* hungare kun fotoj
* hungare kun fotoj
* hungare kun foto

Bonyhád
Kategorio:Bonyhád